16 Le fa gone go ka lebega e kete batho ga ba kgatlhegele molaetsa wa Bogosi, ga re a tshwanela go lebala gore tiro e re e dirang e ka ba ama. (Bala Moreri 11:6.) Gone ke boammaaruri gore ga ba re reetse, mme gone ba etse tlhoko dilo tse re di dirang. Ba bona tsela e re aparang ka yone, boitshwaro jwa rona jo bo siameng le go nna botsalano. Seno se ka dira gore ba lemoge gore dikgopolo tse di phoso tse ba nang le tsone ka rona ga di boammaaruri. Sergio le Olinda ba go builweng ka bone kwa tshimologong ba ile ba bona seo. Fa Modimo a ne a naya batho ba Iseraele Molao wa gagwe, o ne a ba laela gore ba age motlaagana, mogope o o ka rwalwang, o gape o neng o bidiwa “mogope wa bokopanelo” gore e nne sengwe sa konokono mo thulaganyong ya go mo obamela. (Ekesodo 39:32, 40) Motlaagana, kgotsa mogope, o ne o na le dibeso tse pedi. Sebeso sa ditshupelo tse di fisiwang, se se neng se dirilwe ka logong lwa mokala mme se manegilwe kgotlho, se ne sa bewa fa pele ga kgoro mme se ne se dirisediwa go ntsha ditlhabelo tsa diphologolo. (Ekesodo 27:1-8; 39: 39; 40:6, 29) Sebeso sa maswalo, se le sone se neng se dirilwe ka logong lwa mokala mme se manegilwe gouta, se ne sa tsenngwa mo teng ga motlaagana, fa pele ga sesiro sa Boitshepo Jwa Maitshepo. (Ekesodo 30:1-6; 39:38; 40:5, 26, 27) Go ne go fisiwa maswalo a a kgethegileng mo go sone gabedi ka letsatsi, moso le maitseboa. (Ekesodo 30:7-9) Tempele e e nnetseng ruri e e neng ya agiwa ke Kgosi Solomone e ne ya agiwa ka tsela e motlaagana o neng o agilwe ka yone, e na le dibeso tse pedi.